als_Latn dik_Latn sag_Latn
Nga njëra anë flitet dhe konsiderohet se sistemi gjyqësor dhe prokurorial janë të pavarur nga politike, ndërkaq nga ana tjetër, gjyqtarët dhe prokurorët emërohen nga politika. Në fakt, kështu është saktësuar në nenin 104 të Kushtetutës, ku emërimi i gjyqtarëve dhe prokurorëve është lënë në duar të Presidentit.
Pavrësisht se propozimet dërgohen nga Këshilli Gjyqësor dhe ai Prokuroial, nëse nuk do Presidenti, asnjë kandidat nuk mund të shkel në gjykata dhe prokurori. Në vitin 2014, u bënë plotësim –ndryshime në Ligjin për Prokurorinë dhe Gjykatat si dhe në Ligjin për KGJK –në dhe KPK –në, mirëpo për emërimin e prokurorëve dhe gjyqtareve nga Presidenti, nuk u fol për asnjë ndryshim.
Situata bëhet më e rëndë, pasi dosjet e kandidatëve që përzgjidhen nga këshillat përkatës mbahen në errësirë totale dhe jashtë vëmendjes të mediave, duke lënë kështu hapësirë për abuzime. Por, në vend që të nisë pastrimi dhe diferencimi rrënjesor i reformave kadrovike në oganet e drejtësisë, si dhe të bëhet diferencimi dhe vlerësimi etik dhe i integritetit profesional i të gjithe gjyqtarëve e prokurorëve, këtë të fundit bien në gjunjë para Presidentit.
Edhe pse, pas shpalljes së pavarësisë së shtetit dhe nxjerrjes së Kushtetutes së vendit, KGJK –ja me përbërje pothuajse tërësisht nga gjyqtarë dhe KPK -ja, me përbërje me shumicë nga prokurorë, morën garancitë më të larta për drejtimin e pavaruar të sistemit gjyqësorë e prokurorial, por shpejt u shpërfaqën parregullsitë tradicionale. Tahmë është realitet që Prokuroria dhe gjykatat udhëhiqen nga politika.
Dhe janë tejet cinike, deklaratat e Presidentit Hashim Thaçi, i cili u është drejtuar prokurorëve të rinj me apelin për luftimin e korrupsionit. Presidenti Thaçi, u ka kërkuar 25 prokurorëve të rinj, vendosmëri dhe një luftë të pa kompromis ndaj krimit të organizuar, korrupsionit si dhe të jenë aktivë në luftën kundër terrorizmit. “Konsolidimi i sundimit të ligjit është një nga prioritetet kryesore të shtetit tonë. Kjo luftë do të forcojë shtetin përbrenda, do të rrisë sigurinë, do të rikthej besimin e qytetarëve në sistemin e drejtësisë. Suksesi juaj do të forcojë perspektivën evropiane të Kosovës. Ju do ta keni mbështetjen time të plotë”, ka thënë Presidenti.
Thaçi ka kërkuar nga prokurorët që të jenë të pa kompromis, të vendosur, të paanshëm në punën e tyre, duke kontribuuar në avancimin e sistemit të drejtësisë në Kosovë. Ai ka theksuar se reformat në drejtësi mbetet prioritet i institucioneve të Kosovës, duke informuar ata për dinamikën e ndryshimeve që po bëhen në Kodin Penal dhe Kodin e Procedurës Penale.
Nga ana tjetër, Kryeprokurori i Shtetit, Aleksandër Lumezi, ka kërkuar nga prokurorët e rinj angazhim maksimal, sidomos në fazën e ardhshme trevjeçare, e cila do të jetë periudhë provuese për ta. Në tekstin e betimit thuhet “Betohem solemnisht se gjatë kryerjes së detyrës si Prokuror i Republikës së Kosovës, do t'i qëndroj besnik Kushtetutës së Republikës së Kosovës dhe do të ushtroj funksionin e prokurorit me nderë, përgjegjësi dhe paanshmëri, duke i respektuar rregullat e etikës profesionale”. Betim ky, që deri më tani nuk është mbajtur, nga pjesa më e madhe e prokurorëve, dhe vështirë se do të mbahet derisa, politika të vendosë për fatin e prokurorëve dhe gjyqtarëve.
als_Latn als_Latn als_Latn als_Latn als_Latn als_Latn als_Latn